**VILLROA VEL**

Kjære hytteeiere.

**VELKOMMEN SOM MEDLEMMER I VILLROA VEL**

Det nye styret i Villroa Vel ønsker hytteeiere som ikke er medlemmer, som har vært medlemmer og som er medlemmer, men ikke har betalt kontingenten for 2015, velkommen til å støtte vellet fremover.

Følgende hyttefelt er med i vellet: Grassbekkåsen, Storkjeldkanken, Gnolla I og Gnolla II.

Vi har sendt ut medlemsavgiften for 2015, p.t. kr 200,-, og håper du/dere vil bli med på laget fremover. Medlemsavgiften brukes til beste for medlemmene. Vi har de siste årene bygd to nye gapahuker, Namløsen og Krimmelkoia, som begge er blitt en sukse. I tillegg har vellet lagt ut glopper ved Støtriset og i nærområdet Namløsen. Store nye prosjekter for inneværende år er ikke planlagt, men på programmet står ferdigstillelse av nytt postkassestativ og vedlikehold/oppjustering av eksisterende gapahuker. Styret ser også på muligheten til å utbedre stipartier i områdene som brukes av hytteeierne sommerstid.

Vi gjør oppmerksom på at vellets medlemmer nyter godt av god rabattordning hos noen av distriktets forretninger ved fremvisning av betalt medlemskontingent eller vellets kundenr. som kan hentes ut fra vår hjemmeside: www.villroa.com.

Langfredag hvert år har vi årsmøte på Vidsyn der det er mulig å bli bedre kjent med vellets arbeide og medlemmer.

Vi tillater oss å vedlegge faktura pålydende kr 200,- og håper at dere responderer positivt til denne. Er kontingenten alt betalte ber vi dere se bort fra henvendelsen.

Det medfører ingen forpliktelser i forbindelse med medlemskapet.

Med vennlige hilsener

Styret i Villroa Vel

Helmer Pettersen

Styreleder